A MARGITSZIGETI ARTÉZI-KÚT VIZÉNEK HŐMÉRSÉKLETI VISZONYAIRÓL. 343 



A hévvizek vegyi összetétele is azt mutatja, hogy típusos dolomitos 

 vízzel van dolgunk, de az egyes alkotórészekből arra is következtetünk, 

 hogy kisebb arányban juvenilis vizek is keverednek hozzá. 



A felsoroltak arra a következtetésre vezetnek, hogy újabb és külö- 

 nösen a városligetinél nagyobb átmérőjű csővel artézi-kútak megnyitása, 

 a budapesti thermáknál bizonyosan nagyobb és lényegesebb változásokat 

 fognak előidézni. 



A fölszínhez közel elért új fúrt-kút a közeli, de a távolabb fekvő 

 thermáknál is, valószínűleg leginkább a vízbőséget és a víznyomást fogja 

 csupán csökkenteni ; míg a nagyobb mélységből, eredő új artézi-kút a 

 hőmérsékletet is megfelelően csökkenti és esetleg e vegyi alkotásukban 

 is lényegesebb változást okoz. 



A hőcsökkenés valószínűleg a kevésbbé meleg hévforrásoknál na- 

 gyobb mértékben lesz érezhető, mint a magasabb hőfokúaknái. 



E tanulmány eredménye az, hogy a többször megpendített s az 

 összes budapesti thermákra vonatkozó közös védőterület szükségességét, 

 illetőleg helyes voltát is igazolja. 



Úgy tudományos, mint gyakorlati szempontból is igen kívánatos 

 és fontos volna, ha az összes budapesti hévforrásokat egy jól megvá- 

 lasztott szakemberekből álló bizottság természettani, vegytani és földtani 

 tekintetben részletesen és állandóan tanulmányozná. 



Eövid összefoglalás. Az utolsó tíz év alatt végezett méréseim 

 alapján kimutatom azt a föltűnő tényt, a mit eddig senki sem figyelt 

 meg, hogy a margitszigeti artézi-kútvíz hőmérséklete eléggé állandó 

 ugyan, de az 1867—1878. évekéhez képest átlagban 0*7 C fokkal csökkent. 



Kimutatom egyúttal, hogy e hőcsökkenés az 1878 óta folytonosan 

 előtörő városligeti artézi-kútvízzel van szoros összefüggésben. Egyúttal, 

 hogy a mostani margitszigeti artézi vízben az oldott összes alkotórészek 

 mennyisége kisebb lett, mint régente volt. 



Ezek kimutatása a mellett szól, hogy a budapesti thermák főtöme- 

 gükben vadosus eredetűek és csak kisebb részben keverednek hozzá 

 juvenilis vizek. 



Újabb és a városligetinél nagyobb átmérőjű artézi-kútak megnyitása, 

 a többi hévforrásokon nagyobb változásokat fognak előidézni. 



Földtavi Közlöny. XXXVIII. köt. 1908. 



L>4 



